《赵守祷雨有感枕上得句足成五十六字呈赵守》
宋代·陈文蔚

雨意随人自及时，使君一念实通微。
不知沛泽人间遍，但觉炎蒸梦里非。
苗稼顿回枯欲死，桑林又喜绿添肥。
从今饱吃鄱阳馀，细纪贤侯德政归。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。